[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.4.2008

COM(2008) 228 végleges

2008/0086 (CNS)

Javaslat

A TANÁCS HATÁROZATA

a Közösség által a 2001/549/EK és a 2002/882/EK tanácsi határozat értelmében a Szerbia és Montenegró Államközösségnek (korábbi nevén Jugoszláv Szövetségi Köztársaságnak) nyújtott hosszú lejáratú kölcsönök tekintetében Montenegró különálló kötelezettségének megállapításáról és Szerbia kötelezettségének ezzel arányos csökkentéséről

(előterjesztő: a Bizottság)

INDOKOLÁS

A javaslat háttere |

110 | A javaslat indokai és célkitűzései A Bizottság új tanácsi határozat elfogadására tesz javaslatot annak érdekében, hogy különálló kötelezettséget állapítsanak meg Montenegró részére a – később Szerbia és Montenegró Államközösségnek („SZeMÁK”) átnevezett – Jugoszláv Szövetségi Köztársaság („JSZK”) közösségi makroszintű pénzügyi támogatásból („MFA”) származó kölcsönei egy részének visszafizetésére. A JSZK/SZeMÁK részére 2001 októbere és 2005 májusa között összesen 280 millió EUR MFA-kölcsönt folyósítottak a módosított, mára hatályát vesztett 2001/549/EK és 2002/882/EK tanácsi határozatok (a továbbiakban együttes hivatkozással „tanácsi határozatok”) értelmében. Montenegró 2006 júniusában kinyilvánította függetlenségét, ezzel a SZeMÁK feloszlott, Szerbia pedig a SZeMÁK alkotmányos alapokmányának 60. cikke alapján a SZeMÁK jogutódjává nyilvánította magát. Ennek következtében a JSZK vagy a SZeMÁK által felvett állami kölcsönökért – beleértve a fent említett MFA-kölcsönöket – helyt álló jogi személyként Szerbia lépett a SZeMÁK helyébe. Szerbia és Montenegró azonban 2006. július 10-én kétoldalú megállapodást kötött a már feloszlott SZeMÁK pénzügyi kötelezettségeinek felosztásáról. A megállapodás értelmében az MFA-kölcsönökkel kapcsolatban az Európai Közösség felé teljesítendő pénzügyi kötelezettségeket Szerbia 90, Montenegró pedig 10%-ban állja, kivéve ha a végső kedvezményezett elve alapján más százalékos arányt kell alkalmazni. A kétoldalú megállapodás következtében a kölcsönök esedékes kamatait a Bizottság jelenleg két különálló részletben kapja, ezek közül mindkét ország egyet-egyet teljesít; Szerbia kifizetése 90%-ot, Montenegróé pedig 10%-ot képvisel, kivéve a legnagyobb – 225 millió EUR – összegű MFA-kölcsönt, amelynek visszafizetése a végső kedvezményezett elvét követve 99,47% és 0,53% arányban oszlik meg Szerbia és Montenegró között. A Bizottság és a JSZK/SZeMÁK közötti hatályos kölcsönmegállapodás a kölcsönök tekintetében nem állapít meg kötelezettséget Montenegró mint független állam számára – noha az részben adósságszolgálatot teljesít –, csak Szerbia mint a SZeMÁK jogutódja számára. A törlesztés elmulasztása esetén a Bizottság ezért kénytelen lenne közvetlenül Szerbiához fordulni követelésével, függetlenül attól, hogy a fizetés elmaradása vagy késése esetleg a kölcsön azon részét érinti, amelyért a kétoldalú megállapodás alapján Montenegró köteles helyt állni. A visszafizetési időszak hosszúságára tekintettel (a tőke visszafizetésére az ütemterv szerint 2012 és 2020 között kerül sor) és figyelembe véve a politikai kapcsolatokat, amelyeket az Európai Unió a SZeMÁK feloszlása óta Montenegróval fejleszt, a Bizottság a következőket javasolja: i. Fogadjanak el tanácsi határozatot a) Montenegró Európai Közösséggel szembeni különálló kötelezettségének megállapításáról és b) Szerbia Európai Közösséggel szembeni kötelezettségének ezzel arányos csökkentéséről; valamint ii. a csatolt tanácsi határozattervezet elfogadása után kössenek kölcsönmegállapodást Montenegróval, amelyben megállapítják Montenegrónak a Közösséggel szembeni kötelezettségét, azon MFA-kölcsönök arányában, amelyekre az Szerbiával szemben kötelezettséget vállalt. A Bizottság azt is javasolja, hogy ezzel egyidejűleg fogadják el a Szerbiával kötött hatályos kölcsönmegállapodások ennek megfelelő módosítását, ami arányosan csökkenteni fogja Szerbia kötelezettségét. |

120 | Általános háttér A JSZK-ban 2000 végén bekövetkezett politikai változások után az ország hatóságai jelentős eredményeket értek el a gazdasági reformok és a stabilizáció terén. A reformfolyamatot a nemzetközi pénzügyi intézmények és bilaterális adományozók által nyújtott külső finanszírozáson kívül az EK több gazdaságpolitikai és strukturális feltétel előzetes teljesülésével egybekötött makroszintű pénzügyi támogatása is elősegítette. Az első, 225 millió EUR összegű kölcsönt magában foglaló MFA-műveletet a 2001. július 16-i 2001/549/EK tanácsi határozat ítélte oda 2001-ben. A Közösség és a JSZK közötti kölcsönmegállapodást 2001. szeptember 17-én írták alá, ezt a folyósítás egy részletben, 2001. október 17-én követte. A 2002. november 5-i 2002/882/EK tanácsi határozat útján a Közösség további, 55 millió EUR összegű hosszú lejáratú kölcsönt is tartalmazó makroszintű pénzügyi támogatást nyújtott a JSZK-nak, azzal a céllal, hogy a három éves meghosszabbított IMF-megállapodás és a Világbank által rendelkezésre bocsátott kedvezményes kölcsöncsomag keretében nyújtott finanszírozáson felül biztosítsa a fizetési mérleg egyensúlyának fenntarthatóságát és javítsa az ország tartalékainak helyzetét. Az Európai Közösség és a JSZK közötti kölcsönmegállapodást 2002. december 13-án írták alá. 2003. február 4-én hatályba lépett az ország új alkotmányos alapokmánya, amellyel összhangban a JSZK neve Szerbia és Montenegró Államközösségre változott. A Bizottság az 55 millió EUR összegű kölcsön első két részletét (10 millió és 30 millió EUR-t, a 2003. július 25-i kiegészítő kölcsönmegállapodással összhangban) 2003. február 28-án és 2003. szeptember 1-jén folyósította a SZeMÁK-nak. A 2003. november 25-i 2003/825/EK tanácsi határozat a makroszintű pénzügyi támogatás kölcsönrészét 80 millió EUR maximumra emelte annak érdekében, hogy segítse az IMF által megállapított további finanszírozási igény kielégítését. Az MFA-támogatás végrehajtását ezt követően 2006. június 30-ig meghosszabbították (a 2004. december 7-i 2004/862/EK tanácsi határozattal), a kölcsön 15 millió EUR összegű harmadik részletét pedig 2005. május 4-én folyósították a SZeMÁK-nak, összhangban a 2005. április 7-i kiegészítő kölcsönmegállapodással. A Montenegró és Szerbia külső finanszírozási helyzetében 2006-ban bekövetkező jelentős javulás miatt azonban a támogatás negyedik és ötödik (végső) részletének kölcsönrészét nem folyósították. A két ország ma már nem szorul további makroszintű pénzügyi támogatásra a Közösség részéről. Amikor a Jugoszláv Szövetségi Köztársaság, majd 2003-tól Szerbia és Montenegró Államközösség a fent említett makroszintű pénzügyi támogatást kapta, Szerbia és Montenegró egyetlen szuverén államot alkotott. A két ország helyzete az autonómia növekedésével fokozatosan változott. A SZeMÁK 2003. február 4-én elfogadott alkotmányos alapokmánya lehetőséget kínált arra, hogy egy három éves időszak lejártával a SZeMÁK bármelyik tagállama – népszavazás kiírásával – a SZeMÁK-ból való kiválás mellett döntsön. Ennek megtörténtekor a maradó tagállam lenne a SZeMÁK jogutóda. Montenegróban 2006. május 21-én népszavazást tartottak az ország függetlenségéről. A szavazók többsége (55,4%) Montenegró függetlensége mellett adta le szavazatát. 2006. június 3-án a montenegrói parlament kinyilvánította Montenegró teljes függetlenségét a nemzetközi jog értelmében. Szerbia elismerte Montenegró függetlenségét, majd 2006. június 5-én a szerb parlament határozatban állapította meg, hogy Szerbia és Montenegró Államközösség jogutódja Szerbia. A Tanács 2006. június 12-én elismerte Montenegrót mint szuverén és független államot, és tudomásul vette a szerb parlament határozatát. Szerbia és Montenegró 2006 július 10-én kétoldalú megállapodást kötött a nemzetközi pénzügyi szervezetekben való tagság szabályozásáról, valamint a pénzügyi eszközök és kötelezettségek felosztásáról. A megállapodás 4. függeléke szerint (amelynek átirata e feljegyzés mellékletében található) a JSZK-nak vagy a SZeMÁK-nak nyújtott makroszintű kölcsönökért 90%-ban Szerbia, 10%-ban Montenegró felel, kivéve a legnagyobb, 225 millió EUR összegű közösségi kölcsönt, amelyre a végső kedvezményezett elve vonatkozik (99,47 %-ban Szerbia, 0,53%-ban Montenegró felel érte). A továbbiakban Szerbia és Montenegró a megállapodásnak megfelelően teljesítette a Közösséggel szembeni adósságszolgálati kötelezettségét, hátralékaik nem keletkeztek. 2007. január 18-án Montenegró a Nemzetközi Valutaalap és a Világbank tagja lett. A Tanács 2007. január 22-én elfogadta a Montenegróval létesített európai partnerségben megfogalmazott elvekről, prioritásokról és feltételekről szóló 2007/49/EK határozatot. 2007. október 15-én aláírták az Európai Közösségek és tagállamaik, valamint a Montenegrói Köztársaság közötti stabilizációs és társulási megállapodást (COM(2007) 350). |

139 | Hatályos rendelkezések a javaslat által szabályozott területen A javaslat által szabályozott területen nincsenek hatályos rendelkezések. |

140 | Összhang az Unió egyéb szakpolitikáival és célkitűzéseivel A javaslat összhangban van az Általános Ügyek és Külkapcsolatok Tanácsa 2006. június 12-i ülésének következtetéseivel, amely szerint az Európai Unió és tagállamai úgy határoztak, hogy továbbfejlesztik kapcsolataikat Montenegróval mint szuverén, független állammal. A javaslat ezenkívül összhangban van a Montenegróval létesített európai partnerségben megfogalmazott elvekről, prioritásokról és feltételekről szóló, 2007. január 22-i 2007/49/EK tanácsi határozattal is, amely szerint a rövid távú kulcsfontosságú prioritások közé tartozik a független ország számára szükséges jogi és intézményi keretek kialakításának befejezése, beleértve a nemzetközi okmányok aláírását és ratifikációját, amelyekhez a SZeMÁK csatlakozott. |

Konzultáció az érdekelt felekkel és hatásvizsgálat |

Konzultáció az érdekelt felekkel |

211 | A konzultáció módszerei, a megcélzott főbb ágazatok és a válaszadók általános bemutatása A Bizottság szolgálatai a bizottsági javaslat előkészítése közben kapcsolatot tartottak a szerb és a montenegrói hatóságokkal. A Bizottság a javaslat előterjesztése előtt arról körvonalakban tájékoztatta a Gazdasági és Pénzügyi Bizottságot. |

212 | A válaszok összefoglalása és figyelembevételük módja Az EFC tagjai, csakúgy mint a szerb és a montenegrói hatóságok, nem emeltek kifogást. |

Szakértői vélemények összegyűjtése és felhasználása |

229 | Külső szakértők bevonására nem volt szükség. |

230 | Hatásvizsgálat Montenegró függetlenné válását követően Szerbia a SZeMÁK jogutódjává nyilvánította magát, ezáltal jogi kötelezettséget vállalt az MFA-kölcsönök visszafizetésére. A Bizottság 2006-ban megkapta a két ország között 2006. július 10-én kötött kétoldalú megállapodás angol fordítását, amely szerint a kölcsönök visszafizetésére vonatkozó pénzügyi kötelezettséget felosztották a két ország között. Mivel az MFA-kölcsönök kamatait jelenleg két különálló részletben fizetik, és nem mint korábban, a szerb nemzeti bank által utalt egyetlen részletben, a Bizottság célszerűnek tartja, hogy a kint levő kölcsönök jogi helyzetét a kétoldalú megállapodásban szereplő felosztáshoz igazítsák. A lehetőségek között felmerült az is, hogy Szerbia írásos nyilatkozatban vállalja, hogy a Szerbia és Montenegró között 2006. július 10-én kötött kétoldalú megállapodás ellenére Szerbia marad a helyt álló állami kölcsönfelvevő, aki ennek következtében felel a kölcsönök teljes visszafizetéséért, beleértve a montenegrói kölcsönrészt is. A visszafizetési időszak hosszúságára tekintettel és figyelembe véve a politikai kapcsolatokat, amelyeket a Közösség a két országgal fejleszt, célszerűnek tűnik, hogy a Közösség jóváhagyja a tartozásnak a két ország kétoldalú megállapodása szerinti felosztását. A jóváhagyásra azt a megoldást választották, mint Csehszlovákia esetében (lásd az 1994. január 24-i 94/61/EK tanácsi határozatot). Montenegró esetében az új kölcsönmegállapodás tisztázza a Közösség jogi helyzetét az MFA-kölcsönök visszafizetését illetően. Szerbia esetében már léteznek a kölcsönmegállapodások, amelyeket csak módosítani kell annak érdekében, hogy igazodjanak a különálló montenegrói kötelezettség megállapítása miatti új körülményekhez. Ez a szerb hatóságokkal folytatott levélváltás formájában valósulhat meg. |

A javaslat jogi elemei |

305 | A javasolt intézkedés összefoglalása A javaslat 1. cikke szerint Montenegró különálló kötelezettséget vállal az alaptőke, a kamat és az adósságszolgálathoz kapcsolódó költségek megfizetésére a JSZK-nak/SZeMÁK-nak nyújtott, összesen 280 millió EUR hosszú lejáratú közösségi kölcsön 6 703 388,62 EUR-t kitevő részére. A Bizottság e célból felhatalmazást kap egy – alapvetően a hatályos kölcsönmegállapodások feltételeit követő – új kölcsönmegállapodás aláírására Montenegróval a Montenegróra terhelt összegek tekintetében. A javaslat 2. cikke szerint Szerbiának mint a SZeMÁK jogutódjának a hatályos kölcsönmegállapodásokból eredő, Közösséggel szembeni kötelezettségei a Közösség és Montenegró közötti új kölcsönmegállapodás aláírásával ennek megfelelően csökkennek. A Bizottság ezzel összhangban felhatalmazást kap a hatályos kölcsönmegállapodások módosítását célzó megállapodás kötésére Szerbiával. A javaslat 3. cikke szerint az 1. és a 2. cikkben előirányzott megállapodások megkötésével és végrehajtásával kapcsolatban a Közösség számára felmerült költségeket és kiadásokat Montenegró, illetve Szerbia viseli. A javasolt tanácsi határozat nem jogosítja fel a két országot a Közösség által nyújtott további makroszintű pénzügyi támogatásra. A határozat a Hivatalos Lapban való kihirdetésétől számított harmadik napon lép hatályba. |

310 | Jogalap Az EK-Szerződés 308. cikke |

329 | A szubszidiaritás elve A javaslat a Közösség által nyújtott hatályos makroszintű pénzügyi támogatásnak az új helyzetet figyelembe vevő jogi kiigazítása, amelyet csak a Közösség hajthat végre. |

Az arányosság elve A javaslat a következő okokból megfelel az arányosság elvének: |

331 | A javasolt intézkedés Montenegróval kötendő új kölcsönmegállapodás formájában testesül meg, míg a tervek szerint a Szerbiával kötött hatályos kölcsönmegállapodás a szerb hatóságokkal levélváltás formájában módosul. |

332 | A Közösség és a nemzeti kormányok adminisztratív terhei ezáltal minimálisak és arányosak a javaslat célkitűzéseivel. |

Az eszközök megválasztása |

342 | Más jogi eszközök a következő okok miatt nem lennének megfelelőek: A JSZK-val/SZeMÁK-kal aláírt hatályos kölcsönmegállapodásokat tanácsi határozatok alapján kötötték. Mivel ezek a tanácsi határozatok hatályukat vesztették és a Bizottság nem kapott felhatalmazást sem makroszintű pénzügyi támogatási megállapodás kötésére Montenegróval, sem a Szerbiát mint a JSZK/SZeMÁK jogutódját terhelő kötelezettségek csökkentésének elfogadására, a javasolt intézkedések végrehajtásához új tanácsi határozat elfogadása szükséges. |

Költségvetési vonzat |

409 | A javaslat nincs kihatással a Közösség költségvetésére. |

MELLÉKLET MEGÁLLAPODÁS A SZERB KÖZTÁRSASÁG ÉS A MONTENEGRÓI KÖZTÁRSASÁG KÖZÖTT A NEMZETKÖZI PÉNZÜGYI SZERVEZETEKBEN VALÓ TAGSÁG SZABÁLYOZÁSÁRÓL, VALAMINT A PÉNZÜGYI ESZKÖZÖK ÉS KÖTELEZETTSÉGEK FELOSZTÁSÁRÓL (nem hivatalos fordítás) A Szerb Köztársaság és a Montenegrói Köztársaság 2006. június 13-án Belgrádban, majd 2006. június 28-án Podgoricában megbeszéléseket és tárgyalásokat folytatott, és A két ország és polgárai érdekében kifejezte szándékát a nemzetközi pénzügyi szervezetekben való tagsághoz kapcsolódó ügyek jóhiszemű rendezésére, valamint a pénzügyi eszközök és kötelezettségek méltányos felosztására, és a következő Megállapodást köti: Általános rendelkezések 1. cikk E Megállapodás alkalmazásában: […] - „JSZK” a korábbi Jugoszláv Szövetségi Köztársaság; - „SZeMÁK” a korábbi Szerbia és Montenegró Államközösség; […] Pénzügyi eszközök és kötelezettségek Pénzügyi eszközök […] Pénzügyi kötelezettségek 12. cikk […] A Megállapodás szerves részét képezi a 4. függelék – A SZeMÁK külső adósságállománya a JSZK és a SZeMÁK által aláírt megállapodások alapján. […] […] 16. cikk A Szerb Köztársaság és a Montenegrói Köztársaság megállapodik, hogy az Európai Bizottsággal szembeni, makroszintű pénzügyi támogatásból eredő kölcsönökkel kapcsolatos pénzügyi kötelezettségek terheit a továbbiakban 90%-ban a Szerb Köztársaság, 10%-ban a Montenegrói Köztársaság viseli. […] Kelt Belgrádban, 2006. július 10-én A Szerb Köztársaság nevében aláírta A Montenegrói Köztársaság nevében aláírta […] 4. FÜGGELÉK A SZeMÁK KÜLSŐ ADÓSSÁGÁLLOMÁNYA A JSZK ÉS A SZeMÁK ÁLTAL ALÁÍRT MEGÁLLAPODÁSOK ALAPJÁN 2006. május 21-én USD, a 2006. június 30-án érvényes 121. sz. árfolyamjegyzék szerint ALAP PÉNZNEM SZERBIA MONTENEGRÓ ÖSSZESEN NEMZETKÖZI PÉNZÜGYI SZERVEZETEK ÉS AZ EU […] […] […] […] […] E U EU - 225 millió EUR 223 796 611,38 1 203 388,62 225 000 000,00 EU - 55 millió EUR 49 500 000,00 5 500 000,00 55 000 000,00 […] EUR EUR 273 296 611,38 6 703 388,62 280 000 000,00 […] USD összesen 342 686 679,19 8 405 380,42 351 092 059,60 |

2. 2008/0086 (CNS)

Javaslat

A TANÁCS HATÁROZATA

a Közösség által a 2001/549/EK és a 2002/882/EK tanácsi határozat értelmében a Szerbia és Montenegró Államközösségnek (korábbi nevén Jugoszláv Szövetségi Köztársaságnak) nyújtott hosszú lejáratú kölcsönök tekintetében Montenegró különálló kötelezettségének megállapításáról és Szerbia kötelezettségének ezzel arányos csökkentéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára[1],

tekintettel az Európai Parlament véleményére[2],

mivel:

(1) A Jugoszláv Szövetségi Köztársaságnak nyújtandó makroszintű pénzügyi támogatásról szóló, 2001. július 16-i 2001/549/EK tanácsi határozat[3] értelmében a Közösség 225 millió EUR összegű hosszú lejáratú kölcsönt nyújtott a Jugoszláv Szövetségi Köztársaságnak azzal a céllal, hogy biztosítsa a fizetési mérleg egyensúlyának fenntarthatóságát és javítsa az ország tartalékainak helyzetét. A Bizottság 2001 októberében egy részletben folyósította a teljes kölcsönt.

(2) A Jugoszláv Szövetségi Köztársaságnak nyújtandó további makroszintű pénzügyi támogatásról szóló, 2002. november 5-i 2001/882/EK tanácsi határozat[4] értelmében a Közösség 55 millió EUR összegű kölcsönt nyújtott a Jugoszláv Szövetségi Köztársaságnak azzal a céllal, hogy biztosítsa a fizetési mérleg egyensúlyának fenntarthatóságát és javítsa az ország tartalékainak helyzetét. A Bizottság három részletben – 2003 februárjában 10 millió EUR, 2003 szeptemberében 30 millió EUR, 2005 áprilisában 15 millió EUR – folyósította a teljes kölcsönt.

(3) A 2003. február 4-én elfogadott alkotmányos alapokmány értelmében a Jugoszláv Szövetségi Köztársaság Szerbia és Montenegró Államközösségként alakult újjá.

(4) A montenegrói parlament 2006. június 3-án, a Szerbia és Montenegró Államközösség alkotmányos alapokmányának 60. cikke alapján, valamint a 2006. május 21-i montenegrói népszavazást követően elfogadta az ország függetlenségéről szóló nyilatkozatot, amely megállapítja, hogy a Montenegrói Köztársaság független állam, és a nemzetközi jog alapján teljes mértékben jogi személyiséggel rendelkezik.

(5) A szerb parlament 2006. június 5-i határozatában megállapította, hogy a Szerbia és Montenegró Államközösség jogutódja Szerbia.

(6) A Tanács 2006. június 12-i következtetéseiben tudomásul vette a montenegrói parlament nyilatkozatát és a szerb parlament határozatát, és kinyilvánította, hogy az Európai Unió és tagállamai úgy határoztak, hogy Montenegróval mint szuverén, független állammal fejlesztik tovább kapcsolataikat.

(7) Montenegró és Szerbia 2006. július 10-én megállapodást kötött a nemzetközi szervezetekben való tagság szabályozásáról, valamint a pénzügyi eszközök és kötelezettségek felosztásáról, amely szerint a Jugoszláv Szövetségi Köztársaságnak vagy a Szerbia és Montenegró Államközösségnek nyújtott makroszintű pénzügyi támogatási kölcsönök további visszafizetését Szerbia 90, Montenegró pedig 10%-ban állja, kivéve ha a végső kedvezményezett elve alapján más százalékos arányt kell alkalmazni.

(8) Montenegró és Szerbia a montenegrói, illetve a szerb központi bankon keresztül folytatja a közösségi kölcsönműveletekből eredő adósságszolgálati kötelezettségek teljesítését.

(9) A Montenegró és Szerbia között 2006. július 10-én kötött megállapodás 4. függeléke szerint a makroszintű pénzügyi támogatási kölcsönökből eredően összesen 6 703 388,62 EUR tartozást terheltek Montenegróra.

(10) A két ország a megállapodásuknak megfelelő 10:90 arányú felosztással összhangban teljesíti adósságszolgálati kötelezettségeit, egy kölcsön kivételével, amelyet a végső kedvezményezett elve alapján törlesztenek (99,47%-ban Szerbia, 0,53%-ban Montenegró).

(11) Figyelembe véve Európai Unió és Montenegró mint független állam között fejlesztett kapcsolatokat, főként a 2007/49/EK tanácsi határozattal[5] létrehozott európai partnerséget, valamint a visszafizetési időszak hosszúságát, a Bizottságot fel kell hatalmazni a célszerű intézkedések meghozatalára annak biztosítása érdekében, hogy a 2001/549/EK és a 2002/882/EK tanácsi határozat értelmében nyújtott kölcsönökből eredő kötelezettségek a Montenegró és Szerbia közötti kétoldalú megállapodásnak megfelelő arányban felosztásra kerüljenek a két ország között.

(12) Montenegró és Szerbia e határozat alapján nem jogosult további makroszintű pénzügyi támogatásra.

(13) Javaslatának benyújtása előtt a Bizottság konzultációt folytatott a Gazdasági és Pénzügyi Bizottsággal.

(14) E határozat elfogadásához a Szerződés a 308. cikken kívül más jogalapot nem határoz meg,

ELFOGADTA EZT A HATÁROZATOT:

1. cikk

1. Montenegró különálló kötelezettséget vállal az alaptőke, a kamat és az adósságszolgálathoz kapcsolódó költségek megfizetésére a Szerbia és Montenegró Államközösségnek (korábbi nevén Jugoszláv Szövetségi Köztársaságnak) a 2001/549/EK és a 2002/882/EK tanácsi határozat értelmében nyújtott, összesen 280 millió EUR hosszú lejáratú közösségi kölcsönből 6 703 388,62 EUR tekintetében.

2. A Gazdasági és Pénzügyi Bizottsággal folytatott konzultációt követően a Bizottság e célból felhatalmazást kap egy külön kölcsönmegállapodás aláírására Montenegróval a Montenegróra terhelt összegek tekintetében, alapvetően az alább felsorolt hatályos kölcsönmegállapodások feltételeinek megfelelően:

- az Európai Közösség és a Jugoszláv Szövetségi Köztársaság közötti 2001. szeptember 17-i kölcsönmegállapodás,

- az Európai Közösség és a Jugoszláv Szövetségi Köztársaság közötti 2002. december 13-i kölcsönmegállapodás,

- az Európai Közösség és a Szerbia és Montenegró Államközösség közötti 2003. július 25-i kiegészítő kölcsönmegállapodás, és

- az Európai Közösség és a Szerbia és Montenegró Államközösség közötti 2005. április 7-i kiegészítő kölcsönmegállapodás.

A kamatlábnak, továbbá a kamatfizetés és a tőketörlesztés esedékességeinek azonosnak kell lenniük az e bekezdésben említett megállapodásokhoz csatolt kölcsönszerződésekben szereplő kamatlábbal és esedékességekkel.

3. Ez a határozat nem jogosítja fel Montenegrót a Közösség által nyújtott további makroszintű pénzügyi támogatásra.

2. cikk

1. Az 1. cikk (2) bekezdésében említett, a Közösség és Montenegró közötti különálló kölcsönmegállapodás aláírásával Szerbiának mint a Szerbia és Montenegró Államközösség jogutódjának a Közösséggel szembeni kötelezettségei megfelelően csökkennek.

2. A Bizottság felhatalmazást kap az 1. cikk (2) bekezdésében felsorolt hatályos kölcsönmegállapodások módosítását célzó megállapodás kötésére Szerbiával.

3. Ez a határozat nem jogosítja fel Szerbiát a Közösség által nyújtott további makroszintű pénzügyi támogatásra.

3. cikk

1. Az 1. cikkben előirányzott megállapodások megkötésével és végrehajtásával kapcsolatban a Közösség számára felmerült költségeket és kiadásokat Montenegró viseli.

2. Az 2. cikkben előirányzott megállapodások megkötésével és végrehajtásával kapcsolatban a Közösség számára felmerült költségeket és kiadásokat Szerbia viseli.

4. cikk

Ez a határozat az Európai Unió Hivatalos Lapjában való kihirdetését követő harmadik napon lép hatályba.

Kelt Brüsszelben,

a Tanács részéről

az elnök

PÉNZÜGYI KIMUTATÁS

Szakpolitikai terület: 01. cím – Gazdasági és pénzügyek Tevékenység: 03 – Nemzetközi gazdasági és pénzügyek |

A FELLÉPÉS MEGNEVEZÉSE: TANÁCSI HATÁROZATI JAVASLAT MONTENEGRÓ KÜLÖNÁLLÓ KÖTELEZETTSÉGÉNEK MEGÁLLAPÍTÁSÁRA |

1. KÖLTSÉGVETÉSI SOR(OK) + MEGNEVEZÉS(EK)

01 03 02. jogcímcsoport — Makrogazdasági támogatás

2. ÁLTALÁNOS ADATOK

2.1. A fellépésre megítélt keretösszeg (B. rész):

A kezdeményezésnek nincsenek pénzügyi vonzatai .

2.2. Alkalmazási időszak:

Nem alkalmazható; egyszeri intézkedés.

2.3. A kiadások több évre vonatkozó becsült összege:

a) A kötelezettségvállalási és a kifizetési előirányzatok tervezett ütemezése(pénzügyi beavatkozás) (lásd 6.1.1. pont)

millió EUR (három tizedesjegyig)

2007 | 2008 | 2009 | Összesen |

Kötelezettségvállalás | 0 | 0 | 0 | 0 |

Kifizetés | 0 | 0 | 0 | 0 |

b) Technikai és igazgatási segítségnyújtás, támogatási kiadások (lásd 6.1.2. pont)

Kötelezettségvállalás | 0 | 0 | 0 | 0 |

Kifizetés | 0 | 0 | 0 | 0 |

Részösszeg a+b |

Kötelezettségvállalás | 0 | 0 | 0 | 0 |

Kifizetés | 0 | 0 | 0 | 0 |

c) Az összes vonatkozó személyzeti és egyéb igazgatási kiadás (lásd 7.2. és 7.3. pont)

Kötelezettségvállalás/ kifizetés | 0 | 0 | 0 | 0 |

ÖSSZESEN a+b+c |

Kötelezettségvállalás | 0 | 0 | 0 | 0 |

Kifizetés | 0 | 0 | 0 | 0 |

2.4. A pénzügyi programozással és a pénzügyi tervvel való összeegyeztethetőség

A javaslatnak nincsenek pénzügyi vonzatai.

2.5. A bevételekre gyakorolt pénzügyi hatás

A javaslatnak nincsenek pénzügyi vonzatai a bevételekre.

3. KÖLTSÉGVETÉSI JELLEMZŐK

Kiadás típusa | Új | EFTA-hozzájárulás | Tagjelölt országok hozzájárulásai | A pénzügyi terv fejezete |

Nem kötelező | Differenciált | NEM | NEM | NEM | 4. |

4. JOGALAP

A Szerződés 308. cikke

5. LEÍRÁS ÉS INDOKOLÁS

5.1. A közösségi beavatkozás szükségessége

5.1.1. Követett célkitűzések

A javaslat célja:

- különálló, Közösséggel szembeni kötelezettség megállapítása Montenegró számára, amely az EK által a korábbi Szerbia és Montenegró Államközösségnek (SZeMÁK) nyújtott létező makroszintű pénzügyi támogatási kölcsönökben vállalt részének felel meg illetve azt váltja ki;

- valamint ennek megfelelően a korábbi tanácsi határozatok értelmében és a Szerbia és Montenegró Államközösség jogutódjaként Szerbia által vállalt kötelezettségek jelenlegi teljes összegének csökkentése.

A beavatkozás révén biztosítani kell az esetleges jövőbeli újrafinanszírozási vagy szerkezetátalakítási műveletek lehetőségét a kölcsön kamatfeltételeinek javítása érdekében vagy abban az esetben, ha a két ország valamelyike előtörlesztést kérne.

5.1.2. Az előzetes értékelés kapcsán tett intézkedések

Nincs. (A javaslatnak nincsenek pénzügyi vonzatai.)

5.1.3. Az utólagos értékelést követő intézkedések

A korábban a Szerbia és Montenegró Államközösségnek nyújtott közösségi makroszintű pénzügyi támogatás utólagos értékelésére a Bizottság külső szakértőket kért fel, az értékelés folyamatban van.

5.2. A tervezett fellépés és a költségvetés bevonására vonatkozó rendelkezések

A jelenlegi jogalap nem szolgáltat kellő jogbiztonságot a korábbi JSZK-nak és a Szerbia és Montenegró Államközösségnek nyújtott közösségi makroszintű pénzügyi támogatással kapcsolatos jóváírások elszámolását illetően, mivel a hatályos határozatok nem állapítják meg Montenegró kötelezettségét vagy szerződéses vállalásait. A Bizottság ezért terjeszti elő tanácsi határozati javaslatát a Közösség által a Szerbia és Montenegró Államközösségnek nyújtott hosszú lejáratú kölcsönök tekintetében Montenegró különálló kötelezettségének megállapításáról és Szerbia kötelezettségének ezzel arányos csökkentéséről.

A javaslat szerint Montenegró különálló kötelezettséget vállal az alaptőke, a kamat és az adósságszolgálathoz kapcsolódó költségek megfizetésére a JSZK-nak/SZeMÁK-nak nyújtott, összesen 280 millió EUR hosszú lejáratú közösségi kölcsön 6 703 388,62 EUR-t kitevő részére. A Bizottság e célból felhatalmazást kap egy – alapvetően a hatályos kölcsönmegállapodások feltételeit követő – új kölcsönmegállapodás aláírására Montenegróval a Montenegróra terhelt összegek tekintetében.

Ezzel egy időben Szerbiának mint a SZeMÁK jogutódjának a hatályos kölcsönmegállapodásokból eredő, Közösséggel szembeni kötelezettségei a Közösség és Montenegró közötti új kölcsönmegállapodás aláírásával ennek megfelelően csökkennek. A Bizottság ezzel összhangban felhatalmazást kap a hatályos kölcsönmegállapodások módosítását célzó megállapodás kötésére Szerbiával. Ez a szerb hatóságokkal folytatott levélváltás formájában valósulhat meg.

Az új javaslatban előirányzott megállapodások megkötésével és végrehajtásával kapcsolatban a Közösség számára felmerült költségeket és kiadásokat Montenegró, illetve Szerbia viseli.

A javasolt tanácsi határozat nem jogosítja fel a két köztársaságot a Közösség által nyújtott további makroszintű pénzügyi támogatásra. A határozat a Hivatalos Lapban való kihirdetésétől számított harmadik napon lép hatályba.

5.3. Végrehajtási módozatok

A támogatást közvetlen centralizált irányítással hajtja végre a Bizottság, állandó személyzetének segítségével.

6. PÉNZÜGYI HATÁS

6.1. A B. részre gyakorolt teljes pénzügyi hatás (a teljes programozási időszak alatt)

A javaslatnak nincsenek pénzügyi vonzatai.

6.1.1. Pénzügyi beavatkozás

Kötelezettségvállalások (millió EUR három tizedesjegyig)

Lebontás | 2007 | 2008 | 2009 | Összesen |

Montenegrónak folyósított részletek | 0 | 0 | 0 | 0 |

ÖSSZESEN | 0 | 0 | 0 | 0 |

6.1.2. Technikai és igazgatási segítségnyújtás, támogatási kiadások és IT-kiadás (kötelezettségvállalási előirányzatok)

2007 | 2008 | 2009 | Összesen |

1) Technikai és igazgatási segítségnyújtás | 0 | 0 | 0 | 0 |

a) Technikai segítségnyújtással foglalkozó hivatalok | 0 | 0 | 0 | 0 |

b) Egyéb technikai és igazgatási segítségnyújtás: - belső: - külső: ebből számítógépesített irányítási rendszerek kiépítésére és üzemeltetésére | 0 | 0 | 0 | 0 |

1. részösszeg | 0 | 0 | 0 | 0 |

2) Támogatási kiadások | 0 | 0 | 0 | 0 |

a) Tanulmányok (működési értékelés) | 0 | 0 | 0 | 0 |

b) Szakértői ülések | 0 | 0 | 0 | 0 |

c) Tájékoztatás és kiadványok | 0 | 0 | 0 | 0 |

2. részösszeg | 0 | 0 | 0 | 0 |

ÖSSZESEN | 0 | 0 | 0 | 0 |

6.2. A B. részben tervezett intézkedésekkel járó költségek kiszámítása (a teljes programozási időszak alatt)[6]

Kötelezettségvállalások (millió EUR három tizedesjegyig)

Lebontás | Végeredmények típusa (projektek, ügyiratok) | Végeredmények száma (az 1…n évekre összesen) | Átlagos egységköltség | Összköltség (az 1…n évekre összesen) |

1 | 2 | 3 | 4=(2X3) |

1. fellépés - 1. intézkedés - 2. intézkedés 2. fellépés - 1. intézkedés - 2. intézkedés - 3. intézkedés stb. |

ÖSSZKÖLTSÉG | 0 | 0 | 0 | 0 |

7. A SZEMÉLYZETET ÉS AZ IGAZGATÁSI KIADÁSOKAT ÉRINTŐ HATÁS

7.1. A személyzetet érintő hatás

Nincs.

Foglalkoztatás jellege | A fellépés kezelésére a meglévő és/vagy pótlólagos állományból kirendelendő létszám | Összesen | A fellépés keretében felmerülő feladatok leírása |

Állandó létszámkeret | Ideiglenes létszámkeret |

Tisztviselők vagy ideiglenes alkalmazottak | A B C |

Egyéb személyzet |

Összesen |

7.2. Az összes vonatkozó személyzeti kiadás

A személyzet típusa | Összeg (EUR) | Számítási mód* |

Tisztviselők Ideiglenes alkalmazottak | 0 | 1/3 x éves átlagos kiadás egy A*5 – A*12 fokozatú tisztviselő esetében |

Egyéb személyzet (nevezze meg a költségvetési sort) |

Összesen | 0 |

Az összegek 12 hónap teljes kiadását jelölik.

7.3. A fellépésből eredő egyéb igazgatási kiadások

Költségvetési sor (szám és megnevezés) | Összeg (EUR) | Számítási mód |

Teljes keretösszeg (A7. cím) A0701 – Kiküldetések A07030 – Ülések A07031 – Kötelező bizottságok 1 A07032 – Nem kötelező bizottságok1 A07040 – Konferenciák A0705 – Tanulmányok és konzultációk Egyéb kiadások (nevezze meg) – utólagos értékelés | 0 |

Információs rendszerek (A-5001/A-4300) | 0 |

Egyéb kiadások - A. rész (nevezze meg) | 0 |

Összesen | 0 |

Az összegek 12 hónap teljes kiadását jelölik.

1 Nevezze meg a bizottság típusát és azt a csoportot, amelyhez tartozik.

I. Évente összesen (7.2. + 7.3.) | 0 |

II. A fellépés időtartama | Egyszeri intézkedés. |

III. A fellépés teljes költsége (IxII) | 0 |

8. NYOMON KÖVETÉS ÉS ÉRTÉKELÉS

8.1. A nyomon követés rendszere

A Közösség és Montenegró közötti új kölcsönmegállapodás aláírása várhatóan megtörténik. A Bizottság ezzel összhangban felhatalmazást kap a hatályos kölcsönmegállapodások módosítását célzó megállapodás kötésére is Szerbiával. Ez a szerb hatóságokkal folytatott levélváltás formájában valósulhat meg.

A Bizottság rendszeresen figyelemmel kíséri a megállapodásban vállalt visszafizetési ütemterv betartását.

8.2. A tervezett értékelés rendszere és üteme

A javasolt tanácsi határozat rendelkezik az ezen támogatási intézkedés végrehajtásának értékelését tartalmazó, Európai Parlamentnek és Tanácsnak címzett éves jelentésről. A korábban a Szerbia és Montenegró Államközösségnek nyújtott közösségi makroszintű pénzügyi támogatás utólagos értékelésére a Bizottság külső szakértőket kért fel, az értékelés folyamatban van.

9. CSALÁS ELLENI INTÉZKEDÉSEK

A pénzeszközöket már folyósították, a visszafizetés az elvárt ütemben zajlik. A makroszintű pénzügyi támogatás felhasználása továbbra is a Bizottság – ideértve az Európai Csalás Elleni Hivatalt (OLAF) is – és az Európai Számvevőszék felelősségi körébe tartozó vizsgálati, ellenőrzési és pénzügyi ellenőrzési eljárások alá tartozik.

[1] HL C […]., […]., […]. o.

[2] HL C […]., […]., […]. o.

[3] HL L 197., 2001.7.21., 38. o. A 2001/901/EK tanácsi határozattal (HL L 334., 2001.12.18., 30. o.) módosított határozat.

[4] HL L 308., 2002.11.9., 25. o. A legutóbb a 2004/862/EK tanácsi határozattal (HL L 370., 2004.12.17., 81. o.) módosított határozat.

[5] HL L 20., 2007.1.27., 16. o.

[6] Bővebb információért lásd a különálló magyarázó megjegyzéseket.